《为纪四谒旧相识》
宋代·刘敞

非无负米志，复作退飞身。岂但龙蛇蛰，终惭鸿雁宾。

萧条依陋巷，契阔问通津。长铗行焉往，悲歌夜复晨。

交游青眼隔，世路白头新。意谢栖栖佞，情依恋恋仁。

敢齐天下士，真愧辙中鳞。肯问三年学，壶飧及病亲。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。